Раман “Паўночны вецер для спелых пладоў” – гэта пакручастая і небанальная гісторыя кахання студэнта Ігната Мазура, які заблытаўся ва ўласных пачуццях і вымушаны разрывацца паміж дзвюма дзяўчатамі. І ўся гэтая санта-барбара замяшаная на фоне савецкай застойнай эпохі, з яе “стабільнасцю” і “ўпэўненасцю” ў заўтрашнім дні. Чытаючы старонку за старонкай, пачынаеш вяртацца і ў свае студэнцкія гады. Другі курс, дзеўкі, сябры, залікі, пераздачы, няздзейсненыя мары. Гэта быў пераломны 2006 год. І зноў чытаеш нібыта пра сябе…